CELEX: 62016CN0026
Language: et
Date: 2016-01-18 00:00:00
Title: Kohtuasi C-26/16: Eelotsusetaotlus, mille on esitanud Tribunal Arbitral Tributário (Centro de Arbitragem Administrativa – CAAD) (Portugal) 18. jaanuaril 2016 – Santogal M – Comércio e Reparação de Automóveis Lda versus Autoridade Tributária e Aduaneira

18.4.2016   
            
            
               ET
            
            
               Euroopa Liidu Teataja
            
            
               C 136/9
            
         Eelotsusetaotlus, mille on esitanud Tribunal Arbitral Tributário (Centro de Arbitragem Administrativa – CAAD) (Portugal) 18. jaanuaril 2016 – Santogal M – Comércio e Reparação de Automóveis Lda
      versus Autoridade Tributária e Aduaneira
   (Kohtuasi C-26/16)
   (2016/C 136/14)
   Kohtumenetluse keel: portugali
   
      Eelotsusetaotluse esitanud kohus
   
   Tribunal Arbitral Tributário (Centro de Arbitragem Administrativa – CAAD)
   
      Põhikohtuasja pooled
   
   
      Kaebuse esitaja: Santogal M – Comércio e Reparação de Automóveis Lda
   
   
      Vastustaja: Autoridade Tributária e Aduaneira
   
      Eelotsuse küsimused
   
   
               1.
            
            
               Kas nõukogu 28. novembri 2006. aasta direktiivi 2006/112/EÜ (1) artikli 138 [lõike 2] punktiga a on vastuolus see, kui siseriiklikes õigusnormides (ühendusesiseste tehingute käibemaksuga maksustamise korra artikli 1 punkt e ja artikli 14 punkt b) on selleks, et uute veovahendite tasu eest tehtava tarne korral, mida veetakse soetaja poolt liikmesriigi territooriumilt teise liikmesriiki, kohaldataks käibemaksuvabastust, nõutud, et soetaja asu- või elukoht oleks selles teises liikmesriigis?
            
         
               2.
            
            
               Kas nõukogu direktiivi 2006/112/EÜ artikli 138 [lõike 2] punktiga a on vastuolus see, kui maksuvabastust ei kohaldata veo lähteliikmesriigis olukorras, kus ostetud veovahend veeti Hispaaniasse, kus see sai ajutise turistinumbri ja selle suhtes kohaldatakse Hispaania kuninga 10. septembri 1993. aasta dekreedi 1571/1993 artiklites 8–11, 13 ja 15 ette nähtud maksustamiskorda?
            
         
               3.
            
            
               Kas direktiivi 2006/112/EÜ artikli 138 lõike 2 punktiga a on vastuolus see, kui käibemaksu tasumist nõutakse uue veovahendi tarnijalt olukorras, kus ei ole tõendatud, kas turistinumbri korra kohaldamine on lõppenud või mitte mõnes kuninga 10. septembri 1993. aasta dekreedi 1571/1993 artiklites 11 ja 15 ette nähtud vormis ning kas selle korra kohaldamise lõppemise tulemusena on tasutud või tasutakse käibemaksu?
            
         
               4.
            
            
               Kas nõukogu direktiivi 2006/112/EÜ artikli 138 [lõike 2] punktiga a ning õiguskindluse, proportsionaalsuse ja õiguspärase ootuse kaitse põhimõtetega on vastuolus see, kui teise liikmesriiki saadetava uue veovahendi tarnijalt nõutakse käibemaksu tasumist olukorras, kus:
               
                           —
                        
                        
                           soetaja teatab tarnijale enne kauba saatmist, et ta elab sihtliikmesriigis, ja esitab viimasele tõendava dokumendi, mille kohaselt on talle selles liikmesriigis antud välismaalase isikukood, millega seoses on ära näidatud elukoht selles liikmesriigis, mis ei ole elukoht, mis soetajal on tema enda väitel;
                        
                     
                           —
                        
                        
                           soetaja esitab hiljem tarnijale tõendavaid dokumente, mille kohaselt tehti soetatud sõidukile sihtliikmesriigis tehnoülevaatus ja talle anti selles liikmesriigis turistinumber;
                        
                     
                           —
                        
                        
                           ei ole tõendatud, et tarnija aitas kaasa sellele, et soetaja saaks vältida käibemaksuga maksustamist;
                        
                     
                           —
                        
                        
                           tolliteenistused ei esitanud mingit vastuväidet sõiduki tollideklaratsiooni tühistamisele nende dokumentide põhjal, mis olid tarnija käsutuses?
                        
                     
         
      (1)  ELT L 247, lk 1.